ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2124/96 υποβολή: Giuseppe Rauti (NI) προς την Επιτροπή (26 Iουλίου 1996)

Θέμα: Διάλυση τησ FISONS-Italia από τη Rhτne-Poulenc

Ερωτάται η Επιτροπή εάν σκοπεύει να παρέμβει - τουλάχιστον με τη διενέργεια σοβαρής έρευνας, αν όχι για να πάρει ενδεχομένως τα κατάλληλα μέτρα - προκειμένου να εξακριβώσει τους πραγματικούς λόγους που οδήγησαν τη Rhτne-Poulenc-Rorer στην απόφαση να προχωρήσει στην πλήρη διάλυση της FISONS-ITALIA. Θα πρέπει να απολυθούν οι 133 εργαζόμενοι στο δίκτυο πωλήσεων και οι 37 εργαζόμενοι στην έδρα της Ρώμης (που θα κλείσει), ενώ απειλείται η θέση 77 υπαλλήλων στις εγκαταστάσεις της Pomezia, οι οποίες πωλούνται.

Ο γαλλικός φαρμακευτικός όμιλος ξεπουλεί έναν όμιλο - της FISONS-Italchimici SPA - ζωτικό με σημαντικότατο επαγγελματικό τεχνολογικό και επιστημονικό κεφάλαιο, αφού αγόρασε την FISONS-Internazionale έναντι 5.000 δισ. λιρών. Πρόκειται για «ελιγμό» του παράλογου μεγάλου κεφαλαίου (με στόχο τη συγκέντρωση επιχειρήσεων, και τεράστια ζημιά για την απασχόληση και την ιταλική βιομηχανία) για τον οποίο οι κοινοτικές αρχές θα μπορούσαν και θα έπρεπε να παρέμβουν.

Απάντηση του κ. Van Miert εξ ονόματος της Επιτροπής (30 Σεπτεμβρίου 1996)

Η Επιτροπή παρενέβη στις 21 Σεπτεμβρίου 1995 με απόφαση σύμφωνα με την οποία κηρύσσεται συμβιβάσιμη με την κοινή αγορά η εξαγορά από τη Rhτne Poulenc Rorer Inc. του ομίλου Fisons plc. Η απόφαση αυτή εκδόθηκε βάσει του κανονισμού 4064/89 ΕΟΚ σχετικά με τον έλεγχο των πράξεων συγκέντρωσης με κοινοτική διάσταση ((ΕΕ αριθ. L 395 της 30.12.1989. )).

Η ανάλυση στην οποία προβαίνει η Επιτροπή στις περιπτώσεις συγκεντρώσεων έχει ως πρωταρχικό σκοπό να διαπιστώσει εάν οι πράξεις αυτές μπορούν να δημιουργήσουν ή να ενισχύσουν δεσπόζουσα θέση στην αγορά. Κατά την αξιολόγησή της, η Επιτροπή πρέπει να κινηθεί βάσει του γενικού πλαισίου των θεμελιωδών στόχων της συνθήκης, συμπεριλαμβανομένου εκείνου της ενίσχυσης της οικονομικής και κοινωνικής συνοχής.

Η διεξοδική έρευνα που πραγματοποιήθηκε κατά την εξαγορά της Fisons plc από την Rhτne Poulenc Rorer επέτρεψε στην Επιτροπή να καταλήξει ότι η εν λόγω πράξη δεν οδήγησε στη δημιουργία ή ενίσχυση δεσπόζουσας θέσης υπέρ της Rhτne Poulenc Rorer. Δεδομένου ότι η οικονομική και κοινωνική συνοχή μπορεί να ληφθεί υπόψη μόνον εάν η εξαγορά θέτει πρόβλημα ανταγωνισμού, η πράξη κηρύχθηκε συμβιβάσιμη με την κοινή αγορά.

Η επακόλουθη εκκαθάριση της Fisons Italchimici S.p.A. δεν μπορεί ωστόσο να εξετασθεί υπό το πρίσμα των ανωτέρω κανόνων. Η Επιτροπή δεν είναι αρμόδια να ασχοληθεί με την πράξη αυτή (που δεν αποτελεί εξαγορά).
ΓΡΑΠΤΗ ΕΡΩΤΗΣΗ E-2034/96 υποβολή: Cristiana Muscardini (NI) προς την Επιτροπή (19 Iουλίου 1996)

Θέμα: Στο Γενικό Νοσοκομείο του Μιλάνου οι γυναίκες και οι άνδρες χρησιμοποιούν τους ίδιους χώρους

Λαμβάνοντας υπόψη ότι η Υγειονομική Διεύθυνση στο Γενικό Νοσοκομείο του Μιλάνου, επειδή ένα μεγάλο μέρος του προσωπικού λείπει σε θερινές διακοπές, έχει συμπτήξει προσωρινά τα τμήματα ανδρών-γυναικών στη γενική χειρουργική δημιουργώντας σε δύο μικρά δωμάτια δίπλα στον θάλαμο ανδρών 5 θέσεις με κλίνες για γυναίκες 7

θεωρώντας επίσης ότι οι νοσηλευόμενες γυναίκες είναι υποχρεωμένες να μοιράζονται με τους άνδρες τις ίδιες εγκαταστάσεις υγιεινής με σαφώς δυσάρεστες επιπτώσεις προσωπικού χαρακτήρα 7

ερωτάται η Επιτροπή εάν δεν κρίνει σκόπιμο να παρέμβει ώστε να μην είναι δυνατό να γελοιοποιούνται προβλήματα που συνδέονται άμεσα με την υγεία των ανθρώπων εξαιτίας μίας άθλιας ανάμειξης σοβαρών ανθρώπινων αναγκών με πεζά πρακτικά ζητήματα σχετιζόμενα με τη διαθεσιμότητα ατόμων και μέσων η οποία εξαρτάται από παράλογα προγράμματα διακοπών που πολλές φορές διαπνέονται μόνο από την επιθυμία της ευχαρίστησης και αδιαφορούν παντελώς για την κατάσταση που προκύπτει για τους ασθενείς και εάν δεν κρίνει απαραίτητο να ρυθμίσει το εν λόγω ζήτημα με οδηγία που να απαγορεύει στο ιατρικό και παραϊατρικό προσωπικό να προξενεί παρόμοιες καταστάσεις;

Απάντηση του κ. Flynn εκ μέρους της Επιτροπής (6 Σεπτεμβρίου 1996)

Ζητήματα σχετιζόμενα με την οργάνωση υπηρεσιών και προσωπικού σε διάφορα νοσοκομεία των κρατών μελών εμπίπτουν στην αρμοδιότητα των αντιστοίχων, τοπικών, περιφερειακών ή εθνικών υγειονομικών αρχών. Η Επιτροπή δεν είναι εξουσιοδοτημένη να παρεμβαίνει σε παρόμοια θέματα.
ΓΡΑΠΤΗ ΕΡΩΤΗΣΗ E-1774/96 υποβολή: Erich Schreiner (NI) προς την Επιτροπή (3 Iουλίου 1996)

Θέμα: Χορηγεία για τον Μαραθώνιο της Βιέννης

Σύμφωνα με ανακοινώσεις στον Τύπο («Kurier» της 22ας Μαρτίου 1995) η Επιτροπή οφείλει στους διοργανωτές του Μαραθωνίου της Βιέννης που διεξήχθη τον Ιούνιο 1994, ποσό χορηγείας 286.000,14 αυστριακών σελινίων. Έχουν εξυπηρετηθεί εν τω μεταξύ τα χρέη αυτά; Εάν ναι, από ποιά θέση του προϋπολογισμού προέρχονται οι εν λόγω πιστώσεις και από ποιό οικονομικό έτος χορηγήθηκαν;

Εάν όχι, πότε, από ποιό κονδύλι του προϋπολογισμού και από ποιό οικονομικό έτος θα εξυπηρετηθούν τα χρέη αυτά;

Ποιός επέτρεψε στον κ. Pirzio-Biroli και πότε να χορηγήσει οικονομική βοήθεια για τον Μαραθώνιο της Βιέννης;

Εάν ο κ. Pirzio-Biroli ανέλαβε την εν λόγω δραστηριότητα χωρίς τη σχετική άδεια, πρόκειται να ζητηθεί από τον ίδιο να καλύψει τα 286.000,14 σελίνια;

Εάν όχι, για ποιούς λόγους;

Ποιά μέτρα λαμβάνει συνήθως η Επιτροπή όσον αφορά υπαλλήλους οι οποίοι παρέχουν χορηγείες εξ ονόματος της χωρίς τη σχετική άδεια;

Συνηθίζεται να υπόσχεται η Επιτροπή χορηγείες για αθλητικές διοργανώσεις και να ξεχνά στη συνέχεια τις υποσχέσεις της αυτές;

Εάν ναι, ποιά μέτρα θα λάβει η Επιτροπή σχετικά;

Εάν όχι, για ποιό λόγο αντέδρασε έτσι η Επιτροπή στην περίπτωση του Μαραθωνίου της Βιέννης;

Προτίθεται η Επιτροπή να παράσχει περαιτέρω χορηγείες και σε μελλοντικές αθλητικές διοργανώσεις άλλων κρατών μελών;

Εάν ναι, σε ποιά κράτη θα ενισχυθούν και ποιές διοργανώσεις;

Μπορεί να αναφερθεί με βεβαιότητα ότι η μικρή χρονική περίοδος μεταξύ του Μαραθωνίου της Βιέννης και του δημοψηφίσματος για την προσχώρηση της Αυστρίας στην ΕΕ δεν επηρέασε σημαντικά τη γενναιοδωρία της Επιτροπής;

Απάντηση του κ. Santer εξ ονόματος της Επιτροπής (16 Σεπτεμβρίου 1996)

Η Επιτροπή, μέσω της αντιπροσωπείας της στην Αυστρία, συγχρηματοδότησε τον Μαραθώνα της Βιένης το έτος 1994.

Όπως ασφαλώς θα γνωρίζει το Αξιότιμο Μέλος του Κοινοβουλίου, η Επιτροπή διαθέτει ένα κονδύλιο για αθλητικές δραστηριότητες που καλούνται Eurathlon. Η διαδικασία που πρέπει να ακολουθήσει κάποιος οργανισμός προκειμένου να επιδοτηθεί για τέτοιου είδους δραστηριότητες είναι η ίδια όπως και για τις άλλες δραστηριότητες, δηλαδή η αντιπροσωπεία (γραφείο πληροφοριών τώρα πλέον) πρέπει να κάνει μία πρόταση ανάληψης υποχρεώσεων η οποία στέλνεται στις Βρυξέλλες για έγκριση. Λόγω ορισμένων διοικητικών προβλημάτων παρατηρούνται κάποιες καθυστερήσεις σ' αυτή τη περίπτωση, ειδικά όσον αφορά την τελική πληρωμή, αλλά τώρα έχει ολοκληρωθεί.
ΓΡΑΠΤΗ ΕΡΩΤΗΣΗ E-1691/96 υποβολή: Amedeo Amadeo (NI) προς την Επιτροπή (24 Iουνίου 1996)

Θέμα: Ευρωπαϊκό Παρατηρητήριο ΜΜΕπ.

Το κύριο τμήμα του εγγράφου που συνέταξε το παρατηρητήριο αφορά την εξέλιξη του αποκαλουμένου Internal Market Monitor των ΜΜΕπ. (SIMM), επιφορτισμένου να αξιολογεί τις επιπτώσεις της ολοκλήρωσης της εσωτερικής αγοράς όσον αφορά τη μικρομεσαία επιχείρηση. Η ολοκλήρωση της εσωτερικής αγοράς παρήγαγε επιπτώσεις τόσο ως προς τα αποτελέσματα που επέτυχαν οι ΜΜΕπ. στο πλαίσιο των δραστηριοτήτων τους όσο και στο πλαίσιο όπου λειτουργούν. Αξιολογώντας την έκθεση συμπεραίνουμε:

1. Τις ελλείψεις και την έλλειψη στατιστικής ομοιογένειας που χαρακτηρίζει ακόμη την έκθεση γεγονός που δεν καθιστά εύκολη την ανάλυση και ζητείται από την Επιτροπή περισσοερο φροντίδα ώστε να ειπτευχθεί σύντομα ένα βέβαιο και αξιόπιστο στατιστικό πλαίσιο.

2. Ότι είναι απολύτως αναγκαίες εξαιρετικά ταχείες ενημερώσεις στην ανάλυση των επιχειρηματικών τάσεων και τούτο δεν θα καταστεί δυνατόν εάν η έκθεση εξακολουθήσει να έχει την παρούσα «εγκυκλοπαιδική» δομή ενώ θα καταστεί πιο πραγματοποιήσιμο με πιο συνεπτυγμένες ενημερώσεις.

Απάντηση του κ. Παπουτσή εξ ονόματος της Επιτροπής (16 Σεπτεμβρίου 1996)

Η Επιτροπή συμφωνεί με τον αξιότιμο βουλευτή 7 είναι σημαντικό να διατίθενται κατάλληλες, ποιοτικές στατιστικές πληροφορίες όσον αφορά τον αριθμό των επιχειρήσεων, το μέγεθός τους, τη δομή τους και τη δημογραφία τους, κυρίως με στόχο να μπορεί να διεξάγει η Επιτροπή με επιτυχία τις εργασίες της για τη σχεδίαση και την αξιολόγηση των πολιτικών πρωτοβουλιών υπέρ των μικρομεσαίων επιχειρήσεων (ΜΜΕ).

Σύμφωνα με τις διατάξεις της απόφασης 93/379/ΕΟΚ του Συμβουλίου της 14ης Ιουνίου 1993 ((ΕΕ L 161 της 2.7.1993. )), η Επιτροπή επιδιώκει ενεργά την ποιοτική και την ποσοτική βελτίωση των στατιστικών για τις ΜΜΕ. Ειδικότερα, συνεχίζεται η συλλογή αριθμητικών στοιχείων που ξεκίνησε το 1988 και συμπεριλαμβάνει ολοένα και περισσότερα κράτη μέλη, τομείς δραστηριότητας και μεταβλητές. Έχουν καταρτιστεί πολλά στατιστικά προγράμματα και σχέδια το οποία θα συνεχιστούν στον τομέα αυτό με επίκεντρο τη βελτίωση της κάλυψης και της καταλληλότητας των δεδομένων, ενώ θα αξιοποιούνται όλες οι πληροφορίες που είναι ήδη διαθέσιμες ώστε να αποφεύγεται η επιβάρυνση των επιχειρήσεων με την υποχρέωση υποβολής νέων πληροφοριών.

Εξάλλου, η Επιτροπή θα επιδιώξει την τροποποίηση της δομής των ετήσιων εκθέσεων του Ευρωπαϊκού Παρατηρητηρίου για τις ΜΜΕ με στόχο την απλούστευσή της μέσω συγκεκριμένων ενημερώσεων, ιδίως όσον αφορά την εκτίμηση των πτυχών σχετικά με το περιβάλλον και τις επιδόσεις των επιχειρήσεων στην εσωτερική αγορά. Παράλληλα, θα επιδιώξει να εξασφαλίσει ότι οι επόμενες εκθέσεις θα συνεχίσουν να παρέχουν κατάλληλη βάση συζήτησης των οριζόντιων θεμάτων σχετικά με τις ΜΜΕ χωρίς ωστόσο να θίγεται η ανεξαρτησία της ανάλυσης στην οποία προβαίνει το Παρατηρητήριο.
ΓΡΑΠΤΗ ΕΡΩΤΗΣΗ E-1695/96 υποβολή: Amedeo Amadeo (NI) προς την Επιτροπή (24 Iουνίου 1996)

Θέμα: Πολυετές Πρόγραμμα για την προώθηση της ενεργειακής απόδοσης στην Ευρωπαϊκή Ένωση - save II

Εγκρίνοντας την πρόταση της Επιτροπής είναι καταφανής η σκοπιμότητα εισαγωγής ενός καταλλήλου τίτλου «ενέργεια» στη Συνθήκη. Κατά τη γνώμη μας οι πρωτοβουλίες στον τομέα της ενεργειακής πολιτικής πρέπει να έχουν δύο στόχους προτεραιότητος και συγκεκριμένα την οικονομική και κοινωνική συνοχή και την ανάπτυξη της απασχόλησης. Θεωρούμε εξάλλου απαραίτητη μία ιδιαίτερη προσοχή για μέτρα με σκοπό τη συμμετοχή των μικρομεσαίων επιχειρήσεων στις προβλεπόμενες δράσεις.

Αυτών λεχθέντων δεν θεωρεί η Επιτροπή χρήσιμο να αξιολογήσει:

1. τη δυνατότητα προσανατολισμού προς ολοκληρωμένες ενέργειες με τη συμμετοχή των διαφόρων τομέων και γεωγραφικών περιοχών 7

2. τη σημασία του να εξασφαλίζεται στις μελέτες και πρότυπα που συνεπάγονται συγκεκριμένους στόχους η συμμετοχή των τελικών χρηστών 7

3. την ανάγκη να διευκρινίζονται στις προκηρύξεις διαγωνισμών τα κριτήρια εξοικονόμησης ενεργείας που ζητούνται από τις εταιρίες οι οποίες διαχειρίζονται την ενέργεια 7

4. τη σημασία να αναφέρονται στα μεμονωμένα προγράμματα οι ειδικοί στόχοι μείωσης των εκπομπών διοξειδίου του άνθρακα που πρέπει να υποβάλλονται σε επαλήθευση εκ των υστέρων;

Απάντηση του κ. Παπουτσή εξ ονόματος της Επιτροπής (5 Σεπτεμβρίου 1996)

1. Στο πλαίσιο του προγράμματος Save II, η Επιτροπή θα χρησιμοποιήσει δίκτυα που καλύπτουν ειδικούς τομείς και με ευρεία γεωγραφική κάλυψη για τη διάδοση πληροφοριών σχετικά με την ενεργειακή απόδοση. Τα εν λόγω δίκτυα είναι δυνατόν να περιλαμβάνουν ευρωπαϊκές ενώσεις αρχιτεκτόνων ή μηχανικών ή ομάδες πόλεων με κοινά προβλήματα μεταφορών.

2. Το Save είναι ένα πρόγραμμα το οποίο αποσκοπεί να επηρεάσει τη συμπεριφορά του τελικού καταναλωτή ως προς την ενεργειακή απόδοση. Ως εκ τούτου, πάντοτε υπήρξε πολιτική της Επιτροπής να συμμετέχει ο τελικός καταναλωτής σε πρότυπα έργα όσο το δυνατόν περισσότερο. Το πρόγραμμα Save II περιλαμβάνει μία πρωτοβουλία για τη βελτίωση της δυνατότητας ενεργειακής διαχείρισης σε περιφερειακό και τοπικό επίπεδο, στην οποία θα συμμετάσχουν καταναλωτές κατά τον πλέον άμεσο τρόπο.

3. Με τις παρούσες κατευθυντήριες γραμμές για την υποβολή προτάσεων του Save επιδιώκεται να επισημανθούν πρότυπα έργα τα οποία έχουν τη μέγιστη επίπτωση στην ενεργειακή απόδοση. Οι εμπειρογνώμονες της Επιτροπής επί της ενεργειακής απόδοσης έχουν επίσης παρακολουθήσει και άλλα προγράμματα (ιδίως τα Phare, Tacis και το κοινοτικό πλαίσιο στήριξης) προκειμένου να συμπεριλάβουν μνεία της ενεργειακής απόδοσης στις προδιαγραφές επιμέρους έργων.

4. Το Save είναι ένα πρόγραμμα για τη βελτίωση της ορθολογικής χρήσης της ενέργειας και αναμένεται, συνεπώς, να μειώσει τις εκπομπές CO2. Η εκ των υστέρων αξιολόγηση του Save έχει επικεντρωθεί συστατικά στις πλευρές εξοικονόμησης της ενέργειας αλλά, στο μέλλον, θα μπορούσε να εξετασθεί η δυνατότητα ποσοτικής εκτίμησης της μείωσης των εκπομπών CO2.
ΓΡΑΠΤΗ ΕΡΩΤΗΣΗ E-1690/96 υποβολή: Amedeo Amadeo (NI) προς την Επιτροπή (24 Iουνίου 1996)

Θέμα: Ευρωπαϊκό Παρατηρητήριο ΜΜΕπ.

Μία σημαντική λειτουργία του παρατηρητηρίου συνίσταται στο να παρέχει στην Επιτροπή διαρθρωμένες πληροφορίες για την τελειοποίηση των πολιτικών της έναντι των μικρομεσαίων επιχειρήσεων περιλαμβανομένου του τομέα της βιοτεχνίας. Οι πληροφορίες αυτές είναι χρήσιμες για τις εθνικές κυβερνήσεις και ενδιάμεσες οργανώσεις του υπό εξέταση τομέα.

Υπό αυτήν την έννοια και θεωρώντας σημαντικότατο τον τομέα αυτό για τη μελλοντική δημιουργία θέσεων εργασίας που οπωσδήποτε στο εγγύς μέλλον δεν θα αποτελούν πλέον προνόμιο της μεγάλης βιομηχανίας αλλά των μικρών βιοτεχνικών επιχειρήσεων, ζητείται από την Ευρωπαϊκή Επιτροπή, να συνταχθεί η έκθεση από κοινού με το Executive Summary και δεδομένης της σημασίας της για όλους τους πολίτες των κρατών μελών που ενδιαφέρονται για τις μικρομεσαίες επιχειρήσεις, σε όλες τις επίσημες γλώσσες της Ευρωπαϊκής Ένωσης.

Απάντηση του κ. Παπουτσή εξ ονόματος της Επιτροπής (16 Σεπτεμβρίου 1996)

Η Επιτροπή συμφωνεί σε μεγάλο βαθμό με τον αξιότιμο βουλευτή για τη σημασία και το ενδιαφέρον των ετήσιων εκθέσεων του Ευρωπαϊκού Παρατηρητηρίου για τις μικρομεσαίες επιχειρήσεις (ΜΜΕ), οι οποίες αποτελούν ουσιαστικό στοιχείο αναφοράς τόσο για τα κοινοτικά θεσμικά όργανα όσο και τις εθνικές αρχές και τους ενδιάμεσους οργανισμούς που εκπροσωπούν τις ΜΜΕ. Έτσι, η Επιτροπή ενθάρρυνε τους συντάκτες των ανεξάρτητων αυτών εκθέσεων να τις δημοσιεύσουν σε 3 γλώσσες και, όπως τονίζει ο αξιότιμος βουλευτής, μεριμνά η ίδια για τη μετάφραση των περιλήψεών τους σε όλες τις κοινοτικές γλώσσες, καθώς και για τη διάδοσή τους ως παράρτημα στα σχόλια στα οποία προβαίνει η Επιτροπή για κάθε έκθεση.

Η Επιτροπή, λαμβάνοντας υπόψη τη φύση των εκθέσεων αυτών, εκτιμά, επίσης, ότι η διάδοσή τους μπορεί να βελτιωθεί χάρη σε άλλα μέσα, όπως αυτά που αναφέρει στην πρότασή της σχετικά με το τρίτο πολυετές πρόγραμμα για τις ΜΜΕ ((ΕΕ C 156 της 31.5.1996. )). Ειδικότερα, επιδιώκει να εξεταστεί η δυνατότητα να συμπεριληφθούν τα κυριότερα ποιοτικά και ποσοτικά συμπεράσματα των εκθέσεων αυτών σε βάση δεδομένων στην οποία να έχουν απευθείας πρόσβαση οι ΜΜΕ, καθώς και να διατεθεί μέρος των εκθέσεων αυτών μέσω του Internet. Η Επιτροπή προτείνει, επίσης, για την όσο το δυνατόν ευρύτερη διάδοση των πληροφοριών αυτών, να διοργανώνεται ετήσια διάσκεψη με αντικείμενο τη σε βάθος συζήτηση των συμπερασμάτων κάθε έκθεσης με όλους τους ενδιαφερόμενους.
ΓΡΑΠΤΗ ΕΡΩΤΗΣΗ E-1885/96 υποβολή: Amedeo Amadeo (NI) προς την Επιτροπή (11 Iουλίου 1996)

Θέμα: Bιοαποικοδόμηση των ελαίων που προέρχονται από πυρηνικές μονάδες

Στην Ευρώπη υπάρχει καθ' όλες τις ενδείξεις ποσότητα 4.500.000 λίτρων μολυσμένου ελαίου που προέρχεται από πυρηνικές μονάδες.

Στις ΗΠΑ έχει καταργηθεί το σύστημα αποτεφρώσεως των ελαίων και το ενδιαφέρον έχει στραφεί προς την τεχνολογία της βιοαποικοδομήσεως για την εξάλειψη αυτών των ελαίων.

Στη Γαλλία η εταιρεία ηλεκτρισμού EDF θα προβεί σε δοκιμή βιοαποικοδομήσεως ποσότητας 100.000 λίτρων ελαίου για να ελέγξει το νέο σύστημα.

Ποία είναι η θέση της Επιτροπής όσον αφορά την εξάλειψη των μολυσμένων ελαίων τόσο μέσω αποτεφρώσεως όσο και μέσω βιαποικοδομήσεως; Υπάρχει μελέτη που να υποδεικνύει την οδό που πρέπει να ακολουθήσουν τα δεκαπέντε κράτη μέλη της Ενώσεως; Και ποία είναι επί του παρόντος η θέση των δεκαπέντε κρατών της Ενώσεως επί του θέματος;

Απάντηση της κας Bjerregaard εξ ονόματος της Επιτροπής (16 Σεπτεμβρίου 1996)

Τα έλαια που έχουν υποστεί μόλυνση από ραδιονουκλεΐδια σε πυρηνικούς σταθμούς ηλεκτροπαραγωγής των κρατών μελών συνήθως αποτεφρώνονται σε εγκαταστάσεις, στις οποίες έχει δοθεί άδεια να χειρίζονται πυρηνικά υλικά. Η τέφρα και τα φίλτρα που περιέχουν τα ραδιονουκλεΐδια συσκευάζονται έπειτα προκειμένου να αποθηκευθούν και διατεθούν ως ραδιενεργά απόβλητα. Στα ερευνητικά προγράμματα της Επιτροπής έχει μελετηθεί η βιοαποικοδόμηση οργανικών υλικών, σε σχέση με τη δράση μικροβίων επί των εν λόγω υλικών, μέσα σε γεωλογικούς σχηματισμούς μεγάλου βάθους που λειτουργούν ως χώροι εναπόθεσης.

Ανεξάρτητα από τη διαδικασία επεξεργασίας των ελαίων που έχουν υποστεί ραδιενεργό μόλυνση, τα παραπροϊόντα που περιέχουν τα ραδιονουκλεΐδια οφείλουν να συσκευάζονται ώστε να είναι κατάλληλα για αποθήκευση και διάθεση ως ραδιενεργά απόβλητα. Τούτο πρέπει να γίνεται σύμφωνα με τις απαιτήσεις ακτινοπροστασίας που παρατίθενται στο κεφάλαιο ΙΙΙ της συνθήκης Ευρατόμ και στην επακόλουθη νομοθεσία. Η Επιτροπή δεν υπεισέρχεται στην επιλογή της τεχνικής λύσης που έχουν αποφασίσει οι βιομηχανικοί κύκλοι.
ΓΡΑΠΤΗ ΕΡΩΤΗΣΗ E-2142/96 υποβολή: Giuseppe Rauti (NI) προς την Επιτροπή (3 Αυγούστου 1996)

Θέμα: Υποστήριξη προς τον ιταλικό τομέα οπωροκηπευτικών

Έχει η Επιτροπή την πρόθεση να επιταχύνει τη διαδικασία έγκρισης των νέων διατάξεων για τις κοινοτικές παρεμβάσεις στον τομέα των οπωροκηπευτικών - έγκριση που κινδυνεύει να αναβληθεί για άλλη μια φορά ενώ χρειάζεται επειγόντως μια πολιτική στήριξης με συγκεκριμένες μορφές ενίσχυσης γι' αυτόν τον ιταλικό τομέα που κινδυνεύει, κυρίως στο Νότο όπου η παραγωγικότητα μειώθηκε από 20 έως 60% για τα πιο διαδεδομένα φρούτα;

Σκοπεύει η Επιτροπή να προβεί σε συγκεκριμένες παρεμβάσεις εγγύησης υπέρ των μικρών παραγωγών του Νότου της Ιταλίας, καθόσον - στο πλαίσιο του ισχύοντος κανονισμού που προβλέπει την εκ μέρους της Ε.Ε. χορήγηση 600 δισ. ιταλικών λιρών ετησίως στον τομέα αυτόν - σχεδόν όλες αυτές οι πιστώσεις διατίθενται στις μεγαλύτερες επιχειρήσεις, πράγμα που σημαίνει ότι βγαίνει ιδιαίτερα κερδισμένη μόνο η οργανωμένη διανομή;

Απάντηση του κ. Fischler εξ ονόματος της Επιτροπής (8 Οκτωβρίου 1996)

Η Επιτροπή πρότεινε μία ρύθμιση για την κοινή οργάνωση της αγοράς στον τομέα των οπωροκηπευτικών, μία ρύθμιση για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά καθώς και μία ρύθμιση που να θεσμοθετεί ένα καθεστώς ενίσχυσης των παραγωγών ορισμένων εσπεριδοειδών ((Έγγρ. COM(95) 434, έγγρ. COM(96) 177 )). Η Επιτροπή θεώρησε ότι, ενώπιον μίας ολοένα και πιο συγκεντρωμένης ζήτησης, η συγκέντρωση της προσφοράς διαμέσω των οργανώσεων των παραγωγών θα ενίσχυε τη θέση των παραγωγών στην αγορά δεδομένου ότι θα αποκτούσαν σημαντικότερο ρόλο ως εμπορικοί φορείς.

Με βάση τα δεδομένα για την εκτέλεση του προϋπολογισμού του 1995, το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα εγγυήσεων, κατέβαλε στους ιταλικούς οργανισμούς πληρωμής 917 δισεκατ. λίρες, βλέπε κεφάλαιο 15 (οπωροκηπευτικά). Από αυτό το ποσό, 103 δισεκατ. λίρες διατέθηκαν στις εξαγωγικές εταιρίες ως επιστροφές κατά την εξαγωγή, 78 δισεκατ. λίρες διατέθηκαν άμεσα στους αγρότες ως αποζημίωση για την απόσυρση και 736 δισεκατ. λίρες διατέθηκαν έμμεσα στους αγρότες ως ενισχύσεις για την παραγωγή μεταποιημένων προϊόντων (εκ των οποίων, 291 δισεκατ. λίρες για τη μεταποίηση των εσπεριδοειδών).

Τα ποσά ενίσχυσης για τη μεταποίηση, με βάση την ισχύουσα νομοθεσία, καταβάλλονται στις μεταποιητικές βιομηχανίες που πληρώνουν στους παραγωγούς μία ελάχιστη τιμή για την πρώτη ύλη (τιμή υψηλότερη από τις τιμές της αγοράς). Η μεταρρύθμιση που εγκρίθηκε πρόσφατα επιφέρει μία σημαντική αλλαγή για τη μεταποίηση των εσπεριδοειδών: το ποσό ενίσχυσης που καταβαλλόταν στους μεταποιητές θα καταβάλλεται απευθείας στους παραγωγούς.
ΓΡΑΠΤΗ ΕΡΩΤΗΣΗ E-2099/96 υποβολή: Roberta Angelilli (NI) προς την Επιτροπή (26 Iουλίου 1996)

Θέμα: Επιθεώρηση στην Περιοχή Λάτσιο της ΓΔ ΧΧ

Αναφερόμενη στις ερωτήσεις μου αριθ. Ε-2387/95 ((ΕΕ C 311 της 22.11.1995, σ. 52. )) της 1.9.95 και Ε-3649/92 ((ΕΕ C 112 της 14.4.1996, σ. 56. )) της 12.1.96 σχετικά με την επιθεώρηση των γραφείων της FILAS στην Περιοχή Λάτσιο εκ μέρους της Διεύθυνσης Δημοσιονομικού Ελέγχου της ΓΔ ΧΧ, η οποία πραγματοποιήθηκε στις 9-13 Ιανουαρίου 1995 7 δεδομένου ότι οι εθνικές αρχές δεν έχουν λάβει ακόμη τις επίσημες σχετικές ανακοινώσεις και δεδομένου ότι έχει περάσει αρκετός καιρός χωρίς να έχουν προσκομίσει τις απαιτούμενες διευκρινίσεις.

Ζητείται από την Επιτροπή ενημέρωση για την πορεία της έρευνας και το διάστημα που θα μεσολαβήσει μέχρι να εκδώσει ψήφισμα.

Απάντηση της κ. Gradin εξ ονόματος της Επιτροπής (7 Οκτωβρίου 1996)

Όπως έχει ήδη ανακοινωθεί στην απάντηση της Επιτροπής στις γραπτές ερωτήσεις του αξιότιμου μέλους του Κοινοβουλίου Ε-2387/95 και Ε-3649/95, τα αποτελέσματα των ελέγχων που πραγματοποιούνται από την Επιτροπή δυνάμει του άρθρου 23 του κανονισμού του Συμβουλίου (ΕΟΚ) αριθ. 4253/88, όπως τροποποιήθηκε από τον κανονισμό του Συμβουλίου (ΕΟΚ) αριθ. 2082/93 ((ΕΕ αριθ. L 193, 31.7.1993. )), αποτελούν το αντικείμενο εμπιστευτικής έκθεσης της Επιτροπής, αντίγραφο της οποίας υποβάλλεται στο Ελεγκτικό Συνέδριο.

Τα πορίσματα του επί τόπου ελέγχου που πραγματοποιήθηκε στην περιφέρεια Λάτσιο αποτέλεσαν αντικείμενο προσωρινής έκθεσης που απαιτεί περισσότερη μελέτη.

Η τελική έκθεση για τον έλεγχο αυτό θα διαβιβαστεί στο Ελεγκτικό Συνέδριο και τα πορίσματά της θα εξεταστούν από την Επιτροπή και τις αρμόδιες υπηρεσίες του κράτους μέλους με στόχο την τακτοποίηση κάθε λάθους ή παρατυπίας.
ΓΡΑΠΤΗ ΕΡΩΤΗΣΗ E-2324/96 υποβολή: Sebastiano Musumeci (NI) και Spalato Bellerι (NI) προς την Επιτροπή (27 Αυγούστου 1996)

Θέμα: Μέτρα ασφαλείας κατά της τρομοκρατίας στις αεροπορικές μεταφορές

Λαμβάνοντας υπόψη ότι το πρόσφατο, πολλοστό αεροπορικό δυστύχημα της Νέας Υόρκης, με την έκρηξη αεροπλάνου Τζάμπο της TWA και τον θάνατο 230 επιβατών, θέτει και πάλι με δραματικό τρόπο το πρόβλημα της ασφάλειας στις αεροπορικές μεταφορές, τόσο στις πτήσεις εσωτερικού όσο και εξωτερικού 7

λαμβάνοντας υπόψη ότι οι ίδιοι οι υπάλληλοι και όλοι οι εργαζόμενοι στον τομέα αυτό αναγνώρισαν ομόφωνα την σκανδαλώδη έλλειψη ελέγχων στα αεροδρόμια, στην οποία προστίθεται η χρήση ανεπαρκώς εκπαιδευμένου προσωπικού και μέσων - ηλεκτρονικών, μεταξύ άλλων - τα οποία συχνά αποδεικνύονται ακατάλληλα για τον εντοπισμό όπλων, εκρηκτικών μηχανισμών και άλλου εκρηκτικού υλικού 7

ερωτάται η Επιτροπή ποιες πρωτοβουλίες σκοπεύει να αναλάβει προκειμένου να διασφαλιστεί επιτέλους η ασφάλεια στις αεροπορικές μεταφορές, εγκρίνοντας αυστηρά μέτρα και απαρέγκλιτους κανόνες - σε συμφωνία και με τις μη κοινοτικές χώρες - ώστε να αποφευχθεί η επανάληψη τραγωδιών λόγω τρομοκρατικών ενεργειών (όπως φαίνεται ότι ήταν η προαναφερθείσα), απέναντι στις οποίες τα παρηγορητικά λόγια από επίσημα χείλη και οι καλές προθέσεις που υπαγορεύονται από τον συγκινησιακό φόρτο της επόμενης ημέρας δεν χρησιμεύουν σε τίποτε.

Απάντηση του κ. Kinnock εξ ονόματος της Επιτροπής (26 Σεπτεμβρίου 1996)

Η Επιτροπή δεν είναι επί του παρόντος σε θέση να παρέμβει δικαστικά στο θέμα της ασφάλειας των αερομεταφορών, όπως προτείνει το Αξιότιμο Μέλος του Κοινοβουλίου.

Ενώ ο Τίτλος VI της συνθήκης για την Ευρωπαϊκή Ενωση προβλέπει συνεργασία μεταξύ των κρατών μελών στους τομείς της δικαιοσύνης και των εσωτερικών υποθέσεων, η πρωτοβουλία για δράση στους τομείς της δικαστικής συνεργασίας σε ποινικές υποθέσεις καθώς και της αστυνομικής συνεργασίας επαφίεται αποκλειστικά στα κράτη μέλη. Τόσο στην κοινή εξωτερική πολιτική και στην κοινή πολιτική ασφαλείας, όσο και στους τομείς της δικαιοσύνης και των εσωτερικών υποθέσεων, τα κράτη μέλη έχουν συστήσει ομάδες εργασίας που έχουν αφοσιωθεί στη μάχη κατά της τρομοκρατίας.

Επιπροσθέτως, η ασφάλεια στις αερομεταφορές έχει απασχολήσει την Ευρωπαϊκή Διάσκεψη Πολιτικής Αεροπορίας (ECAC), η οποία πράγματι καλύπτει ευρύτερη γεωγραφική περιοχή και όχι μόνο την Κοινότητα. Η Επιτροπή παρίσταται στις συνεδριάσεις της ομάδας εργασίας της ECAC ως παρατηρητής και περιβάλλει με εμπιστοσύνη τα κράτη μέλη που ανέλαβαν την δέσμευση να εφαρμόσουν τα πρότυπα ασφαλείας της ECAC και τις συνιστώμενες πρακτικές.